open-index/open-wikipedia-markdown huggingface dataset:
Όθων Γ΄ της Βουργουνδίας

Ο **Όθων Γ΄** (περί το 1218 - 19 Ιουνίου 1248) από τον Οίκο των Άντεχς, ήταν κόμης της Βουργουνδίας (1231 - 1248) και, ως Όθων Β΄, ο τελευταίος δούκας της Μερανίας (1234 - 1248).

## Βιογραφία
Ήταν γιος του Όθωνα Α΄ δούκα της Μερανίας και της Βεατρίκης Β΄ των Χοενστάουφεν κόμισσας της Βουργουνδίας. Διαδέχθηκε την μητέρα του ως κόμης της Βουργουνδίας (1231) και τρία χρόνια αργότερα τον πατέρα του ως δούκας της Μερανίας (1234). Την εποχή που ήταν ανήλικος, παρέμεινε ως το 1236 υπό την κηδεμονία του θείου του Έκμπερτ των Άντεχς, επισκόπου του Μπάμπεργκ. 

Όταν ενηλικιώθηκε, παρέδωσε τη διοίκηση της κομητείας της Βουργουνδίας στον Θεοβάλδο Α΄ της Ναβάρρας και ενεπλάκη σε συγκρούσεις με τον Οίκο του Βίττελσμπαχ σχετικά με τα εδάφη του στη Βαυαρία. Έχασε την έδρα των προγόνων του, το Άντεχς, αλλά κατάφερε να διατηρήσει το Ίνσμπρουκ, το οποίο προβίβασε σε πόλη (1239) υπό τη διοίκηση τού πεθερού του Αλβέρτου κόμη του Τιρόλου. Το 1242 έδωσε το Φρανς-Κοντέ σαν δώρο στον Ούγο Δ΄ δούκα της Βουργουνδίας.
Τα τελευταία χρόνια της ζωής του ο Όθων Γ΄ διεκδίκησε τα εδάφη του στις οικογενειακές του κτήσεις στη Φραγκονία. Στη σύγκρουση που ξέσπασε ανάμεσα στον Φρειδερίκο Β΄ της Γερμανίας και στον πάπα Ιννοκέντιο Δ΄, ο Όθων πήγε με το μέρος του πρώτου, με αποτέλεσμα να αφοριστεί από τον επίσκοπο του Μπάμπεργκ και να υποστεί μεγάλη απώλεια των κτήσεών του. 

Όπως όλοι οι πρόγονοί του από τον Οίκο του Άντεχς, έκανε δωρεά στο Κιστερκιανό αββαείο στο Λάνγκχαϊμ της Φραγκονίας, όπου τάφηκε (1248). Με τον θάνατό του το δουκάτο της Μερανίας, όπως και ο Οίκος του Άντεχς, εξέλιπαν. Την κομητεία της Βουργουνδίας κληρονόμησε η αδελφή του Αδελαΐδα και ο σύζυγός της Ούγος των Ιβρέα κόμης του Σαλόν, έτσι η κομητεία επέστρεψε στον Οίκο των Ιβρέα.

## Οικογένεια
Νυμφεύτηκε την Ελισάβετ τού Οίκο τού Τυρόλου, κόρη τού Αλβέρτου Δ΄ κόμη τού Τιρόλου, χωρίς να αποκτήσουν παιδιά.

## Πρόγονοι

## Παραπομπές


Κατηγορία:Κόμητες της Βουργουνδίας
Κατηγορία:Οίκος του Άντεχς
Τζόνι Γκαλέκι

Ο **Τζόνι Γκαλέκι** (1975) είναι Αμερικανός ηθοποιός.

## Βιογραφία
Γεννήθηκε το 1975 στο Μπρι του Βελγίου και σε ηλικία τριών ετών μετακόμισε στο Ιλινόι. 

Είχε σχέση με τη συμπρωταγωνίστριά του στο *Roseanne*, Σάρα Γκίλμπερτ, με την οποία έπαιξαν ξανά μαζί στο *The Big Bang Theory*. Από το 2007 ως το 2009 είχε σχέση με τη συμπρωταγωνίστριά του στο *The Big Bang Theory*, Κέιλι Κουόκο.

## Καριέρα
Ξεκίνησε να παίζει στο θέατρο από την ηλικία των 7 ετών.

Η πρώτη του σημαντική συμμετοχή στην τηλεόραση ήρθε στην εφηβική του ηλικία με τη σειρά *Roseanne*, όπου συμμετείχε σε 92 επεισόδια από το 1992 ως το 1997.

Στον κινηματογράφο έχει παίξει σε ταινίες όπως: *[[Vanilla Sky]]*, *[[Ξέρω τι κάνατε πέρυσι το καλοκαίρι]]* και *Suicide Kings*. 

Από το 2007 πρωταγωνιστεί στην τηλεοπτική σειρά *[[The Big Bang Theory]]* στον ρόλο του φυσικού *Λέοναρντ Χοφστάντερ*. Για την ερμηνεία του, το 2012 κέρδισε ένα βραβείο Satellite καλύτερου ηθοποιού και προτάθηκε για Χρυσή Σφαίρα.

Το 2009 δάνεισε τη φωνή του στο *[[Family Guy]]* υποδυόμενος τον *Λέοναρντ Χοφστάντερ*.

## Παραπομπές


Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί φωνής
Οίκος του Πουατιέ

Ο **Οίκος του Πουατιέ** ή των **Ρα[μ]νουλφιδών** είναι ένας Οίκος της Γαλλίας που μέλη του έγιναν κόμητες του Πουατιέ και δούκες της Ακουιτανίας από τον 9ο ως τον 12ο αι. Το 1032 ένωσαν στις κτήσεις τους την κομητεία της Γασκώνης. Ένας κλάδος του Οίκου περιλαμβάνει τους πρίγκιπες της Αντιόχειας και ένας υποκλάδος αυτού τους βασιλείς της Κύπρου, που ήταν και βασιλείς της Μικράς Αρμενίας (Κιλικίας) και τιτουλάριοι βασιλείς της Ιερουσαλήμ.

## Ιστορία
Ιδρυτής του Οίκου είναι ο Ραμνούλφος Α΄ που έγινε κόμης του Πουατιέ το 835. Ο γιος του Ραμνούλφος Β΄ είχε νόθο γιο τον Έμπλ και αυτός τον Γουλιέλμο Γ΄. Ο κάθε απόγονός του ονόμαζε τον γιο του Γουλιέλμο και φτάνουμε ως τον Γουλιέλμο Ι΄, του οποίου η κόρη Ελεονώρα της Ακουιτανίας νυμφεύτηκε πρώτα τον Λουδοβίκο Ι΄ της Γαλλίας και έπειτα τον Ερρίκο Β΄ της Αγγλίας.

Οι κόρες του Οίκου παντρεύτηκαν σημαίνοντες άνδρες, όπως η Αδελαΐδα τον Ούγο Καπέτο και η Αγνή τον Ερρίκο Γ΄ Σαλίων. Η πιο διάσημη, η Ελεονώρα, με τον δεύτερο γάμο της απέσπασε την Ακουιτανία από τη Γαλλία και την έκανε Αγγλική κτήση, προκαλώντας έτσι τον Εκατονταετή πόλεμο.

Οι δούκες της Ακουιτανίας ενθάρρυναν τις Τέχνες, τα Γράμματα και την ευσέβεια. Τρεις από αυτούς έκαναν την περιοχή τους κέντρο της ποίησης στη δημώδη Οξιτανική γλώσσα. Ο Γουλιέλμος Θ΄ ήταν ο ίδιος τροβαδούρος. Αντί για τις διενέξεις των ιπποτών, προέβαλαν την *ειρήνη και ανακωχή του θεού*. Στην ποίηση εμφανίστηκε η ιδέα του *αυλικού έρωτα*.

Ο νεότερος γιος του Γουλιέλμου Θ΄, ο Ραϋμόνδος, νυμφεύτηκε την Κωνσταντία Ωτβίλ πριγκίπισσα της Αντιόχειας και επτά απόγονοί του έγιναν πρίγκιπες της Αντιόχειας. Μάλιστα η κόρη του Μαρία παντρεύτηκε τον Μανουήλ Α΄ Κομνηνό Αυτοκράτορα των Ρωμαίων.

Ο Ερρίκος, γιος του Βοημούνδου Δ΄ πρίγκιπα της Αντιόχειας, νυμφεύτηκε την Ισαβέλλα Λουζινιάν βασίλισσα της Κύπρου και δεκατέσσερεις απόγονοί του έγιναν βασιλείς της Κύπρου. Από αυτούς ο Ιωάννης Β΄ νυμφεύτηκε την Ελένη Παλαιολογίνα, κόρη του Θεοδώρου Β΄ δεσπότη του Μωρέως. Έγιναν βασιλείς της Μικράς Αρμενίας (Κιλικίας) και τιτουλάριοι βασιλείς της Ιερουσαλήμ.

Άλλο μέλος του Οίκου είναι η Ντιάν ντε Πουατιέ (11η απόγονος του Γουλιέλμου κυρίου του Βαλεντινουά), η διάσημη ερωμένη του Ερρίκου Β΄ Βαλουά της Γαλλίας.

## Γενεαλογία Πουατιέ, δούκες Ακουΐτανίας, πρίγκιπες Αντιοχείας, βασιλείς Κύπρου

## Βιβλιογραφία

Κατηγορία:Γαλλικές ευγενείς οικογένειες
Κατηγορία:Ευγενείς οικογένειες του Πουατού
Κατηγορία:Ευγενείς οικογένειες της Γκιγιέν
Κατηγορία:Οικογένειες της Ουτρεμέρ
Κατηγορία:Μεσαιωνικό Πουατού
Κατηγορία:Μεσαιωνική Ακουιτανία
Green Glens Arena

Η **Green Glens Arena** είναι δημόσια περιοχή ψυχαγωγίας στο Μίλστριτ, στην Επαρχία Κορκ της Ιρλανδίας. Υπάρχει ένα υπαίθριο κτήμα για αθλητικές εκδηλώσεις ιππασίας ύψους 0,2 τ.χλμ. και μια εσωτερική αίθουσα μήκους 80 μέτρων έως 40 μέτρων. Η εσωτερική αρένα έχει χωρητικότητα 8.000 άτομα.

Η Green Glens φιλοξένησε τον Διαγωνισμό Τραγουδιού της Eurovision το 1993. Το 1995 φιλοξένησε τον Παγκόσμιο αγώνα Super-Middleweight Boxing Championship μεταξύ Steve Collins και Chris Eubank. Το ιππικό κέντρο φιλοξενεί διεθνείς εκδηλώσεις ετησίως και προσφέρει ένα κλειστό ταξίδι, cross-country ιππασία, πειρατεία και ιππασία και κατοικημένα Σαββατοκύριακα.

## Παραπομπές


Κατηγορία:Κτίρια και κατασκευές στην Ιρλανδία
ΓΣΛ Τσάμπιονσιπ

Το **Γιουνάιτεντ Σόκερ Λιγκ** (αγγλικά: *United Soccer League*, **USL**), πρώην *USL Pro*, είναι επαγγελματικό πρωτάθλημα ποδοσφαίρου ανδρών στις Ηνωμένες Πολιτείες και τον Καναδά που ξεκίνησε την εναρκτήρια αγωνιστική περίοδο το 2011. Το USL είναι αναγνωρισμένο από την Ποδοσφαιρική Ομοσπονδία των ΗΠΑ (US Soccer) ως κατηγορία δευτέρου επιπέδου (Division II) στο σύστημα ποδοσφαιρικών πρωταθλημάτων ΗΠΑ.

Το πρωτάθλημα ανήκει και διοικείται από την United Soccer Leagues (USL) και σχηματίστηκε ως αποτέλεσμα της συγχώνευσης της Φερστ με τη Σέκοντ Ντιβίζιον της USL μετά την αμφιλεγόμενη αγωνιστική περίοδο του 2010, κατά την οποία η Φερστ Ντιβίζιον και το Νορθ Αμέρικαν Σόκερ Λιγκ δεν επικυρώθηκαν από την Ποδοσφαιρική Ομοσπονδία των ΗΠΑ (USSF), με αποτέλεσμα την προσωρινή σύσταση της Ντιβίζιον 2 Προ Λιγκ. Η συγχώνευση έγινε με σκοπό την εδραίωση της θέσης της USL στο αμερικανικό επαγγελματικό ποδόσφαιρο και στην επικέντρωση της στη σταθερότητα, την εμπορική και επαγγελματική ανάπτυξη του ποδοσφαίρου σε τέσσερις κύριες περιοχές σε όλες τις Ηνωμένες Πολιτείες και τον Καναδά.

Τον Ιανουάριο του 2013, η USL και η MLS κατέληξαν σε συμφωνία για τη συγχώνεση της Προ Λιγκ του USL με την Ριζέρβ Λιγκ του MLS, κυρίως για τη βελτίωση της ανάπτυξης των παικτών στη Βόρεια Αμερική, την ενίσχυση του ανταγωνισμού και τη δημιουργία δεσμών μεταξύ των τμημάτων της αμερικανικής ποδοσφαιρικής πυραμίδας. Αυτή η πολυετής συμφωνία ενθαρρύνει τις ομάδες του MLS και της Προ Λιγκ και τους δανεισμούς παικτών, με στόχο να έχουν περισσότερα παιχνίδια στα πόδια τους. Από το Μάρτιο του 2017, 22 ομάδες του USL συνδέονται με τις ομάδες του MLS, ενώ η Μινεσότα Γιουνάιτεντ έχει σύνδεση με το USL.

## Παραπομπές


## Εξωτερικοί σύνδεσμοι
*

Κατηγορία:Ποδοσφαιρικές διοργανώσεις ΗΠΑ
Φίλιππος Αριστόβουλος

Ο **Φίλιππος Αριστόβουλος** (1832-1903) ήταν Έλληνας Μικρασιάτης λόγιος και ιεροκήρυκας.

## Βιογραφικά στοιχεία
Γεννήθηκε το 1832 στη Νεάπολη της Καππαδοκίας. Αποφοίτησε από τη Μεγάλη του Γένους Σχολή και την Θεολογική Σχολή της Χάλκης, από όπου πήρε το πτυχίο του το 1856. Επέστρεψε στη Νεάπολη, όπου και δίδαξε για 40 χρόνια, τόσο ως λαϊκός όσο και ως καλόγερος. Αγωνίστηκε και υπερασπίστηκε τα δικαιώματα των Ελλήνων στο διοικητικό συμβούλιο της επαρχίας, και για αυτό το λόγο ήταν σεβαστός από τους κατοίκους της περιοχής. Απεβίωσε τον Αύγουστο του 1903 στη Νεάπολη της Καππαδοκίας.

### Έργα
Μεταξύ των έργων που δημοσίευσε ήταν τα εξής:
*μετάφραση στην τουρκική γλώσσα (με ελληνικούς χαρακτήρες) του έργου *Γεροστάθης* του Λέοντος Μελά,
*ηθικές ομιλίες από τις αποστολικές περικοπές των Κυριακών, και
*η *Εκκλησιαστικήν Αλήθεια*, βιογραφία του μητροπολίτη Χαλεπίου Θεόκτιστου, ο οποίος ήταν προστάτης του.

## Παραπομπές


## Εξωτερικοί σύνδεσμοι
*Φίλιππος Αριστόβουλος στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες λόγιοι του 19ου αιώνα
Κατηγορία:Καππαδόκες Έλληνες
Κατηγορία:Μικρασιατικός Ελληνισμός
Μπερναντέτ νι Γκαλτσόιρ

Η **Μπερναντέτ νι Γκαλτσόιρ** είναι ιρλανδή τηλεοπτική παρουσιάστρια και εκφωνήτρια. Ήταν γνωστό πρόσωπο της RTÉ από τα τέλη της δεκαετίας του '60 έως τις αρχές του '80.

Την δεκαετία του 1960 παρουσίαζε το ιρλανδικό τηλεπαιχνίδι γλώσσας Buntús Cainte. Είναι γνωστή για το ότι παρουσίασε  τον διαγωνισμό τραγουδιού Eurovision του 1971 στο θέατρο Gaiety στο Δουβλίνο, ενώ συνέχισε να ασχολείται με τη Eurovision όταν το 1973 παρουσίασε τον εθνικό διαγωνισμό τραγουδιού.

Όταν το κανάλι RTÉ Two ξεκίνησε το 1978, η Γκαλτσόιρ ήταν μία από τους πρώτους παρουσιαστές που άνοιξαν επίσημα το κανάλι με τους Raymond Maxwell και Roisin Harkin.

Στη δεκαετία του 1980 αποσύρθηκε από την τηλεόραση.

## Παραπομπές



Κατηγορία:Ιρλανδοί
Κατηγορία:Τηλεπαρουσιαστές

Κατηγορία:Διαγωνισμός Τραγουδιού Eurovision 1971
Πρωτάθλημα Ε.Π.Σ. Μακεδονίας 1932-33

Το πρωτάθλημα της ΕΠΣ Μακεδονίας την περίοδο 1932-33 διεξήχθη σε τρεις κατηγορίες με 15 ομάδες, 3 στην Ά' ,10 στη Β', και 2 στη Γ'. Οι Άρης, Ηρακλής και Μέγας Αλέξανδρος συμμετείχαν στον Βόρειο όμιλο της Εθνικής Κατηγορίας , ενώ ο ΠΑΟΚ τοποθετήθηκε στην Α΄ κατηγορία του πρωταθλήματος Θεσσαλονίκης, μετά τον υποβιβασμό του στο Πανελλήνιο πρωτάθλημα 1931-32, μαζί με Θερμαϊκό, Μελιτέα και Προσφυγική Ένωση που προβιβάστηκε από τη Β΄ Κατηγορία. 

Ο ΠΑΟΚ πάντως  δεν έδωσε αγώνες στο πρωτάθλημα της Α΄ κατηγορίας  Θεσσαλονίκης το οποίο διεξήχθη με τις υπόλοιπες τρεις ομάδες. Στις 17 Φεβρουρίου του 1933 με απόφαση της ΕΠΟ , απορρίφθηκε το αίτημα του ΠΑΟΚ για ένταξη στην Εθνική Κατηγορία, ενώ συγχρόνως αποφασίστηκε  να μην αγωνιστεί στο πρωτάθλημα της Α΄ κατηγορίας Θεσσαλονίκης , αλλά να δώσει μόνο διπλούς αγώνες κατάταξης με την νικήτρια της Α΄κατηγορίας Θεσσαλονίκης που θα έκρινε την ομάδα που θα συμμετείχε στους αγώνες διαβάθμισης για την άνοδο στην Εθνική Κατηγορία . Λόγω όμως της κατάργησης της Εθνικής Κατηγορίας στις 24 Σεπτεμβρίου του 1933 προς όφελος του Παναθηναϊκού που είχε επίσης υποβιβαστεί επειδή δε συμμετείχε στους αγώνες διαβάθμισης με το Γουδί στις 15 Ιουνίου του 1933, δεν έγιναν ούτε και οι 4 αυτοί  αγώνες. Με την ίδια απόφαση προκηρύχθηκε «Κύπελλο Θεσσαλονίκης» με τη συμμετοχή του ΠΑΟΚ και των τριών ομάδων της Εθνικής Κατηγορίας, που όμως δεν διεξήχθη λόγω έλλειψης ενδιαφέροντος από τις τέσσερις ομάδες της Θεσσαλονίκης.

Πρωταθλήτρια Α΄ κατηγορίας ήταν ο Θερμαϊκός, στη Β΄ Κατηγορία ο Απόλλων Καλαμαριάς και στη Γ΄ Κατηγορία ο Ερμής . Οι τελικοί των δυο πρώτων κατηγοριών έγιναν την ίδια μέρα στις 20 Απριλίου 1933.

## Α΄ Κατηγορία
Οι Θερμαϊκός και Προσφυγική Ένωση ισοβάθμησαν και για την ανάδειξη του πρωταθλητή έδωσαν αγώνα κατάταξης όπου επικράτησε ο Θερμαϊκός 4-1. Ο τελευταίος Μελιτεύς έδωσε αγώνες διαβάθμισης με τον πρωταθλήτή της Β΄ Κατηγορίας Απόλλωνα Καλαμαριάς και παρέμεινε στην Α΄ Κατηγορία

Δε διεξήχθησαν τελικά οι αγώνες κατάταξης μεταξύ Θερμαϊκού και ΠΑΟΚ ή αγώνες διαβάθμισης για την άνοδο στην Εθνική Κατηγορία, επειδή με απόφαση της ΕΠΟ το Σεπτέμβρη του 1933 η Εθνική Κατηγορία  καταργήθηκε. Τελικά, οι τρεις σύλλογοι που συμμετείχαν στην Α΄ ,ο ΠΑΟΚ  και οι τρεις της Εθνικής Κατηγορίας, σχημάτισαν την Α΄ κατηγορία της επόμενης περιόδου με 7 ομάδες.

## Β΄ Κατηγορία
Οι 10 ομάδες που συμμετείχαν χωρίστηκαν σε δυο ομίλους. Νικητές των ομίλων ήταν ο Απόλλων Καλαμαριάς και ο Εθνικός Καμάρας και πρωταθλητής μετά τον 3ο τελικό αγώνα μεταξύ τους ο Απόλλωνας

Οι Εθνικός Καμάρας, Άτλας Ιπποδρομίου και Β.Α.Ο. δε συμμετείχαν στο επόμενο πρωτάθλημα

## Γ΄ Κατηγορία
Ο μοναδικός αγώνας Γ κατηγορίας ήταν μεταξύ των Ερμή και Κανάρη Τσινάρ Για τις 15 Μαΐου 1933 προγραμματίστηκε αγώνας διαβάθμισης του Ερμή με τον ΓΣ Μακαμπή με άγνωστο αποτέλεσμα. Ο Ερμής αγωνίστηκε στη Β΄ κατηγορία την επόμενη περίοδο , ενώ ο Κανάρης αδρανοποιήθηκε.

## Πηγές
* Αρχείο Εφημερίδων «Μακεδονία», «Μακεδονικά Νέα», «Αθλητική Φωνή», «Αθλητικός Τύπος» στην Ψηφιακή Βιβλιοθήκη της Βουλής των Ελλήνων

## Παραπομπές

Κατηγορία:Εγχώρια ποδοσφαιρικά πρωταθλήματα 1932-1933
Κατηγορία:Ε.Π.Σ. Μακεδονίας
Δημήτριος Αρλιώτης

Ο **Δημήτριος Αρλιώτης** (1777-1860) ήταν Έλληνας νομικός και λόγιος.

## Βιογραφικά στοιχεία
Γεννήθηκε το 1777 στην Κέρκυρα. Πατέρας του ήταν ο νομικός Νικόλαος Αρλιώτης. Σπούδασε νομική σε Βενετία και Παρίσι, προτού επιστρέψει στην Κέρκυρα για να ασκήσει την δικηγορία, ενώ κατά τα πρώτα χρόνια της Ιονίου Πολιτείας, ορίστηκε δικαστής και μέλος της Ιονίου Ακαδημίας. Μετά από προτροπή του αρμοστή των Ιονίων Νήσων, εξελέγη επαρχιακός σύμβουλος για να υπερασπίσει τα συμφέροντα της Κέρκυρας, αλλά μετά από λίγο αναγκάστηκε να αποχωρήσει από τη θέση αυτή. Στη συνέχεια εμφάνισε προβλήματα υγείας, όπως ουρική αρθρίτιδα, νόσος της κύστης και λιθίαση, παρ' όλα αυτά κατάφερε να φτάσει σε ηλικία 83 ετών προτού αποβιώσει λόγω ασιτίας, το 1860 στην Κέρκυρα. Υπήρξε μέλος επαναστατικών πατριωτικών λεσχών στην Κέρκυρα.

### Έργα
Μεταξύ των έργων του περιλαμβάνονται η ιταλική μετάφραση των Επιγραμμάτων της Ανθολογίας και του Δ΄ βιβλίου του Βιργιλίου. Έγραψε ακόμη για την ζωή του Ιωάννη Καποδίστρια.

## Παραπομπές


## Εξωτερικοί σύνδεσμοι
*Δημήτριος Αρλιώτης στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες λόγιοι του 19ου αιώνα
Κατηγορία:Έλληνες νομικοί
Σεντ Τζόζεφς ΦΚ

Η **Σεντ Τζόζεφς ΦΚ** είναι μια ποδοσφαιρική ομάδα του Γιβραλτάρ. Συμμετέχει στο 1η Κατηγορία του Πρωταθλήματος του Γιβραλτάρ. Έδρα της ομάδας είναι το Βικτόρια Στέιντιουμ, χωρητικότητας 5.000 θεατών. Έχει κατακτήσει ένα πρωτάθλημα του Γιβραλτάρ (1996) και 10 κύπελλα. 

## Ιστορία
Ο σύλλογος, που ιδρύθηκε το 1912, είναι ο παλαιότερος ποδοσφαιρικός σύλλογος του Γιβραλτάρ, με τον αμέσως παλαιότερο, την Manchester 62, να έχει ιδρυθεί 50 χρόνια αργότερα. 

Από τότε που το Γιβραλτάρ έγινε επίσημο μέλος της ΟΥΕΦΑ, οι "Άγιοι" κατατάσσονται συνήθως στις μεσαίες θέσεις της βαθμολογίας, αν και τη σεζόν 2013-14, κατέληξαν στα play-off του υποβιβασμού και διασώθηκαν νικώντας οριακά το Mons Calpe. Το 2017 προκρίθηκαν στο ΟΥΕΦΑ Γιουρόπα Λιγκ 2017-18 για πρώτη φορά αφού τερμάτισαν στην 3η θέση, και καθώς το Γιβραλτάρ είχε λάβει μια επιπλέον θέση στη διοργάνωση. Ωστόσο, η παρθενική τους εκστρατεία θα ήταν βραχύβια καθώς γνώρισαν μια ηχηρή ήττα με συνολικό σκορ 10-0 από την ΑΕΛ Λεμεσού της Κύπρου. Τον Αύγουστο του 2017, δύο παίκτες του συλλόγου, ο αρχηγός της ομάδας Εστέμπαν Μόντες και ο Αλμπέρτο ​​Μοντάνο, τιμωρήθηκαν με πενταετή και τριετή αποκλεισμό από το ποδόσφαιρο στο Γιβραλτάρ, αντίστοιχα, για παραβίαση των κανόνων περί στοιχηματισμού. Και οι δύο παίκτες έμειναν αμέσως ελεύθεροι από τον σύλλογο.

## Τίτλοι
***[[Πρωτάθλημα ποδοσφαίρου Γιβραλτάρ|Πρωτάθλημα Γιβραλτάρ]]: 1**
:: 1995-96
***[[Κύπελλο Γιβραλτάρ (ποδόσφαιρο ανδρών)|Κύπελλο Γιβραλτάρ]]: 10**
:: 1956, 1979, 1983, 1984, 1985, 1987, 1992, 1996, 2012, 2013
***Σούπερ Καπ: 1**
:: 2024

## Ευρωπαϊκή πορεία
### Συνοπτικά

## Παραπομπές

## Εξωτερικοί σύνδεσμοι
* 
* 

Κατηγορία:Ποδοσφαιρικές ομάδες Γιβραλτάρ
Κατηγορία:Ιδρύσεις ποδοσφαιρικών ομάδων το 1912
Αδελαΐδα, κόμισσα της Βουργουνδίας

Η **Αδελαΐδα, κόμισσα της Βουργουνδίας** ή **Αλίκη της Βουργουνδίας** (*Alix de Méranie*, 1209 - 8 Μαρτίου 1279) από τον Οίκο των Άντεχς, ήταν κόμισσα της Βουργουνδίας (1248 - 1279) και κόμισσα της Σαβοΐας & της Μπρες.

## Βιογραφία
Ήταν κόρη του Όθωνα Α΄ δούκα της Μερανίας και της Βεατρίκης Β΄ της Βουργουνδίας. Κληρονόμησε την κομητεία της Βουργουνδίας με τον πρόωρο θάνατο του αδελφού της Όθωνα Γ΄ κόμη της Βουργουνδίας (1248). Σαν κόμισσα ήρθε σε σύγκρουση με τον Ροδόλφο Α΄ των Αψβουργων βασιλιά της Γερμανίας.

## Οικογένεια
Παντρεύτηκε το 1236 στον πρώτο γάμο της με τον Ούγο των Ιβρέα κόμη του Σαλόν. Έτσι η κομητεία επέστρεψε στον Οίκο της Ιβρέας. Μαζί του απέκτησε:

* Όθων Δ΄ 1248-1302, κόμης της Βουργουνδίας.
* Ούγος άκμασε 1312, κύριος του Μονμπριζόν & Ασπρεμόν. Νυμφεύτηκε τη Μπόνη, κόρη του Αμεδαίου Ε΄ κόμη της Σαβοΐας.
* Ρέτζιναλντ απεβ. 1231, νυμφεύτηκε την κόμισσα του Μονμπελιάρ.
* Ιωάννης απεβ. 1302, κύριος του Μονταιγκύ.
* Αλίκη, μοναχή στο αββαείο του Φοντεβρώ.
* Ελισάβετ απεβ. 1275, παντρεύτηκε τον Χάρτμαν Ε΄ κόμη του Κίμπουργκ.
* Ιππολύτη, κυρία του Σαιν-Βαγιέ, παντρεύτηκε τον Αϋμάρ Δ΄ κόμη του Πουατιέ & Ντινουά.
* Γκυγιόνη απεβ. 1316, παντρεύτηκε τον Θωμά Γ΄ της Σαβοΐας κύριο του Πεδεμοντίου, αδελφό του Αμεδαίου Ε΄.
* Μαργαρίτα, μοναχή στο αββαείο του Φοντεβρώ.
* Αγνή, κυρία του Σαιντ-Ωμπέν, παντρεύτηκε τον Φίλιππο Β΄ κόμη του Βιέν & κύριο του Παγνύ.

Ο Ούγος απεβίωσε το 1266 και το 1267 η Αδελαΐδα παντρεύτηκε τον Φίλιππο Α΄ πρώην αρχιεπίσκοπο της Λυών, που έγινε κόμης της Σαβοΐας την επόμενη χρονιά (πέθανε το 1285)· δεν απέκτησε μαζί του παιδιά. Η Αδελαΐδα τάφηκε στο αββαείο του Σερλιέ στο Μπεζανσόν.

## Πρόγονοι

## Παραπομπές


## Πηγές
*Eugene L. Cox, The Eagles of Savoy, (Princeton University Press, 1974)
*Guida Myrl Jackson-Laufer, Women Rulers Throughout the Ages: An Illustrated Guide, (ABC-CLIO, 1999)

Κατηγορία:Κόμισσες της Βουργουνδίας
Κατηγορία:Κόμισσες της Σαβοΐας
Ροβέρτος της Βουργουνδίας (1300-1317)

Ο **Ροβέρτος, κόμης της Βουργουνδίας** (περί το 1300 - 1317) ήταν ο μοναδικός γιος του Όθωνα Δ΄ της Βουργουνδίας και της Μαώ του Αρτουά. Ο Ροβέρτος αποκληρώθηκε πριν την γέννηση του, με συνθήκη που υπέγραψε ο Όθων Δ΄ όρισε διάδοχο του την κόρη του Ιωάννα Β΄, κόμισσα της Βουργουνδίας και τον σύζυγο της Φίλιππο δεύτερο γιο του βασιλιά της Γαλλίας Φίλιππου του Ωραίου. Ο Φίλιππος και η Ιωάννα πήραν τεράστια προίκα που περιείχε όλες τις κτήσεις του Όθων Δ΄ στην Βουργουνδία, τον διαδέχθηκαν μετά τον θάνατο του (1303). Ο μικρός Ροβέρτος αρραβωνιάστηκε την Ελεονώρα, μικρότερη κόρη του Εδουάρδου Α΄ της Αγγλίας με την δεύτερη σύζυγο του Μαργαρίτα της Γαλλίας, βασίλισσα της Αγγλίας (8 Μαίου 1306). Ο Πάπας Κλήμης Ε΄ έδωσε την απαραίτητη απαλλαγή για να προχωρήσει ο γάμος (4 Οκτωβρίου 1306) αλλά δυστυχώς η μικρή Ελεονώρα πέθανε πρόωρα και ο γάμος δεν ολοκληρώθηκε (1311). Ο Ροβέρτος της Βουργουνδίας πέθανε πρόωρα (3/4 Σεπτεμβρίου 1317) στο Χότελ ντ΄Αρτουά στο Παρίσι, τάφηκε στην εκκλησία των Κορδελιέρων, τα οστά του μεταφέρθηκαν τον 19ο αιώνα στην Βασιλική Σαιν-Ντενί.

## Πρόγονοι


## Παραπομπές
 		


## Πηγές

*Funck-Brentano, Frantz. (1888) Philippe le Bel et la noblesse franc-comtoise. Paris: Bibliothèque de l'École des chartes.
*Hellot, Amédée. (1884) Chronique Parisienne Anonyme de 1316 à 1339. Nogent-le-Rotrou: Daupeley-Gouverneur.
*Weir, Alison. (2011) Britain's Royal Families : The Complete Genealogy. London: Random House.

Κατηγορία:Κόμητες της Βουργουνδίας
Ούγος του Σαλόν (1220-1266)

Ο **Ούγος** (*Hugues de Chalon*, 1220 - 1266) από τον Οίκο της Ιβρέας ήταν κόμης της Βουργουνδίας (1236 - 1266) και, ως Ούγος Γ΄, κόμης του Σαλόν (Chalon).

## Βιογραφία
Ήταν ο πρωτότοκος γιος του Ιωάννη κόμη του Σαλόν και της Μαώς των Καπετιδών, κόρης του Ούγου Γ΄ κόμη της Βουργουνδίας. 

Το 1248 απεβίωσε ο αδελφός της συζύγου του Αδελαΐδας των Άνντεχς, ο Όθων Γ΄ των Άνντεχς κόμης της Βουργουνδίας, άτεκνος. Τον διαδέχθηκε η Αδελαΐδα και ο Ούγος συγκυβέρνησε με τη σύζυγό του, γενόμενος κόμης συζυγικώ δικαιώματι (jure auxoris).

## Οικογένεια
Νυμφεύτηκε το 1236 την Αδελαΐδα των Άνντεχς, κόρη του Όθωνα Α΄ δούκα της Μερανίας και απέκτησε τέκνα:

* Όθων Δ΄ 1248-1302, κόμης της Βουργουνδίας.
* Ούγος άκμασε 1312, κύριος του Μονμπριζόν & Ασπρεμόν. 
* Ετιέννη/Στεφανία απεβ. 1299.
* Ρέγκιναλτ/Ρενώ απεβ. 1322, παντρεύτηκε την Γκυγεμέτ/Γουλιέλμη κόμισσα του Μονμπελιάρ.
* Ερρίκος.
* Ιωάννα απεβ. 1302, κυρία του Μονταιγκύ.
* Αλίκη, μοναχή στο αββαείο του Φοντεβρώ.
* Ελισάβετ απεβ. 1275, παντρεύτηκε τον Χάρτμαν Ε΄ κόμη του Κίμπουρκ.
* Ιππολύτη, κυρία του Σαιν-Βαλιέρ. Παντρεύτηκε τον Αυμάρ Δ΄ κόμη του Πουατιέ και Ντιουά.
* Γκυγιόνη απεβ. 1316, παντρεύτηκε τον Θωμά Γ΄ των Σαβοΐας κόμη του Πεδεμοντίου.
* Μαργαρίτα, μοναχή στο αββαείο του Φοντεβρώ.
* Αγνή, κυρία του Σαιντ-Ωμπίν, παντρεύτηκε τον Φίλιππο Β΄ κόμη του Βιεν.

Η σύζυγός του Αδελαΐδα ξαναπαντρεύτηκε έναν χρόνο μετά το τέλος του με τον Φίλιππο Α΄ κόμη της Σαβοΐας.

## Πρόγονοι


## Παραπομπές
 		


## Πηγές
*Guida Myrl Jackson-Laufer, Women Rulers Throughout the Ages: An Illustrated Guide, (ABC-CLIO, 1999)

Κατηγορία:Κόμητες της Βουργουνδίας
C7H6O

Ο μοριακός τύπος **C<sub>7</sub>H<sub>6</sub>O**, με μοριακή μάζα 106,12  amu, μπορεί να αναφέρεται σε ισομερείς οξυγονούχες οργανικές ενώσεις με βαθμό ακορεστότητας 5, και πιο συγκεκριμένα (μεταξύ άλλων και) στα ακόλουθα ισομερή θέσης:

# Βενζαλδεΰδη, με ημισυντακτικό τύπο **PhCHO** και αριθμό CAS 100-52-7
# Τροπόνη, με γραμμικό τύπο χωρίς-πλαίσιο|50x50εσ και αριθμό CAS 539-80-0.
# Προπινυλοφουράνια:
## **1-(2-φουρανυλο)προπίνιο**, με ημισυντακτικό τύπο 2-**FuC≡CCH<sub>3</sub>**, όπου με Fu συμβολίστηκε η φουρανυλομάδα.
## **2-(2-φουρανυλο)προπίνιο**, με ημισυντακτικό τύπο 2-**FuCH<sub>2</sub>C≡CH.**
## **3-(1-φουρανυλο)προπίνιο**, με ημισυντακτικό τύπο 3-**FuC≡CCH<sub>3</sub>.**
## **3-(2-φουρανυλο)προπίνιο**, με ημισυντακτικό τύπο 3-**FuCH<sub>2</sub>C≡CH.**
# Αιθινυλομεθυλοφουράνια:
## **2-αιθινυλο-3-μεθυλοφουράνιο**, με γραμμικό τύπο χωρίς-πλαίσιο|70x70px. Δεν βρέθηκε αριθμός CAS.
## **2-αιθινυλο-4-μεθυλοφουράνιο**, με γραμμικό τύπο χωρίς-πλαίσιο|90x90px. Δεν βρέθηκε αριθμός CAS.
## **2-αιθινυλο-5-μεθυλοφουράνιο**, με γραμμικό τύπο χωρίς-πλαίσιο|110x110px και αριθμό CAS 1193-79-9.
## **3-αιθινυλο-2-μεθυλοφουράνιο**, με γραμμικό τύπο χωρίς-πλαίσιο|70x70px. Δεν βρέθηκε αριθμός CAS.

Κατηγορία:Αποσαφήνιση
Κατηγορία:Αποσαφηνίσεις χημικών τύπων
Κατηγορία:C7
Κατηγορία:Οργανικές ενώσεις με οξυγόνο
Πρωτάθλημα Ε.Π.Σ. Μακεδονίας 1933-34

Στο πρωτάθλημα Θεσσαλονίκης που διοργάνωσε η ΕΠΣ Μακεδονίας την περίοδο 1933-34 συμμετείχαν 17 σύλλογοι.

## Α΄ Κατηγορία
Το πρωτάθλημα το κατέκτησε ο Άρης, ενώ οι 4 πρώτοι Άρης, ΠΑΟΚ, Μέγας Αλέξανδρος και Ηρακλής συμμετείχαν στο Πανελλήνιο Πρωτάθλημα.

## Β΄ Κατηγορία
Οι 8 ομάδες χωρίστηκαν σε 2 ομίλους, νικητές των οποίων ήταν η ΜΕΝΤ και ο Αετός Παπάφη. Η ΜΕΝΤ επικράτησε στον πρώτο τελικό με 2-0, ενώ ο δεύτερος ήρθε 2-2 μία εβδομάδα αργότερα και η ΜΕΝΤ ανακηρύχθηκε πρωταθλήτρια Β΄ Κατηγορίας. Το Δεκέμβρη του 1934 έδωσε δύο αγώνες διαβάθμισης με τον Μελιτέα με άγνωστα αποτελέσματα. Τελικά και οι δυο νικητές των ομίλων μαζί με τις τρεις τελευταίες της Α΄ αγωνίστηκαν στην Α΄ κατηγορία της επόμενης περιόδου.

## Γ΄ Κατηγορία
Στη Γ΄ κατηγορία εντάχθηκαν οι σύλλογοι Ακοάχ και Αρμενική Ένωση Και οι δυο σύλλογοι αγωνίστηκαν στη Β΄ Κατηγορία την επόμενη περίοδο.

## Πηγές
*Αρχείο Εφημερίδων «Μακεδονία», «Μακεδονικά Νέα», «Το Φως», στην Ψηφιακή Βιβλιοθήκη της Βουλής

## Παραπομπές

Κατηγορία:Εγχώρια ποδοσφαιρικά πρωταθλήματα 1933-1934
Κατηγορία:Ε.Π.Σ. Μακεδονίας
Louder Than Love

Το ***Louder Than Love*** είναι το δεύτερο στούντιο άλμπουμ του αμερικανικού grunge συγκροτήματος Soundgarden. Κυκλοφόρησε στις 5 Σεπτεμβρίου 1989 από την A&M Records. Σε σύγκριση με τον προηγούμενο δίσκο τους, το *[[Ultramega OK]]* του 1988, το *Louder Than Love* είχε έναν πιο "σκληρό" ήχο, με πολλά grunge στοιχεία. Ο δίσκος αυτός έμελλε να είναι ο τελευταίος με τον μπασίστα Χίρο Γιαμαμότο.

## Σχετικά
Ο δίσκος ηχογραφήθηκε Δεκέμβριο 1988 με Ιανουάριο 1989. Για την παραγωγή επιλέχτηκε ο Τέρι Ντέιτ, ο οποίος μέχρι τότε είχε αναλάβει την παραγωγή σε δίσκους συγκροτημάτων όπως των Metal Church και Dream Theater, ενώ αργότερα ασχολήθηκε με μπάντες όπως Pantera, Slipknot και Slayer, αλλά και με σχήματα της alternative σκηνής, π.χ. Mother Love Bone και The Smashing Pumpkins.

Παρ'όλο που οι μέταλ επιρροές ήταν ολοένα και περισσότερες, το συγκρότημα δεν ήθελε να χαρακτηρίζεται "heavy metal", με τον κιθαρίστα Κιμ Τάγιλ να δηλώνει πως επιρρεάστηκαν τόσο από κλασσικές metal μπάντες όσο και από σχήματα όπως οι Killing Joke και οι Bauhaus.

Το *Louder Than Love* απέσπασε μέτριες προς θετικές κριτικές.

Λίγο πριν από την έναρξη περιοδείας, ο μπασίστας Χίρο Γιαμαμότο έφυγε από το συγκρότημα για να αφοσιωθεί στις σπουδές του. Αντικαταστάθηκε από τον Τζέισον Έβερμαν, ο οποίος είχε για πολύ μικρό χρονικό διάστημα τον ρόλο δεύτερου κιθαρίστα στους Nirvana.

Για την προώθηση του δίσκου, οι Soundgarden έπαιξαν support σε περιοδεία των Voivod, μαζί με τους Faith No More και Big F. Στις 19 Μαρτίου 1990, τη μέρα που τελείωνε η περιοδεία, ο Άντριου Γουντ, συγκάτοικος του τραγουδιστή Κρις Κορνέλ και τραγουδιστής των Malfunkshun και Mother Love Bone, απεβίωσε έπειτα από υπερβολική κατανάλωση ηρωίνης. Ο Κορνέλ, ψυχολογικά επηρεασμένος από τον θάνατό του, σχημάτισε προς τιμήν του τους Temple of the Dog, συγκρότημα το οποίο αποτελούνταν από μέλη των Soundgarden και των Pearl Jam, αλλά και των ίδιων των Mother Love Bone.

Αμέσως μετά το τέλος της περιοδείας ο Έβερμαν απολύθηκε, με τον Μπεν Σέπερντ να είναι ο αντικαταστάτης του.

## Κομμάτια

## Προσωπικό
* Κρις Κορνέλ - κύρια φωνητικά, κιθάρα
* Κιμ Τάγιλ - κιθάρα
* Χίρο Γιαμαμότο - μπάσο
* Ματ Κάμερον - ντραμς

## Παραπομπές


Κατηγορία:Άλμπουμ του 1989
Κατηγορία:Δισκογραφία των Soundgarden
Ντμίτρι Πόλοζ

Ο **Ντμίτρι Ντμίτριεβιτς Πόλοζ** (, ), γεννημένος στις 12 Ιουλίου 1991 στη Σταυρούπολη της ΕΣΣΔ, είναι Ρώσος ποδοσφαιριστής και επιθετικός της Ζενίτ Αγίας Πετρούπολης και της Εθνικής Ρωσίας.

## Βιογραφία

Γεννήθηκε στη Σταυρούπολη και εκπαιδεύτηκε στη σχολή της Ντιναμό Σταυρούπολης (1924). Αγωνιζόταν στη Λοκομοτίβ Μόσχας από το 2008 και πραγματοποίησε το ντεμπούτο του στις 15 Ιουλίου 2009 στον αγώνα του Κυπέλλου Ρωσίας με τη ΣΚΑ-Ενέργκια (1:2). Τον Ιανουάριο του 2012 μετεγράφη στη ΦΚ Ροστόφ, με την οποία υπέγραψε τριετές συμβόλαιο. Πραγματοποίησε το ντεμπούτο του στο Πρωτάθλημα Ποδοσφαίρου Ρωσίας στη 35η αγωνιστική της χρονιάς 2011-2012 (17 Μαρτίου 2012), στο παιχνίδι με την ΦΚ Τέρεκ. Στις 7 Δεκεμβρίου 2012 πέτυχε το πρώτο του τέρμα στο πρωτάθλημα στον αγώνα απέναντι στην ΦΚ Κρασνοντάρ (2:3). Συμμετείχε στην επιτυχημένη ευρωπαϊκή πορεία της ΦΚ Ροστόφ τη χρονιά 2016-2017. Στο Champions League, η ρωσική ομάδα κατέλαβε την τρίτη θέση στον όμιλο και έλαβε εισιτήριο για το Europa League, όπου αποκλείστηκε στη φάση των 16 από τη Μάντσεστερ Γιουνάιτεντ. Η ΦΚ Ροστόφ είχε καταλάβει τους περισσότερους βαθμούς στην Ευρώπη ανάμεσα στις ρωσικές ομάδες (15), με τον Πόλοζ να συμμετέχει σε 14 αγώνες και να πετυχαίνει 7 τέρματα. Στις 28 Ιουνίου 2017 ανακοινώθηκε η μεταγραφή του Πόλοζ στη Ζενίτ Αγίας Πετρούπολης.

Αγωνίστηκε για την Εθνική Ρωσίας Νέων στη Διοργάνωση προς τιμήν του Γκρανάτκιν το 2009, με την Εθνική Ρωσίας να κατακτά το τρόπαιο. Στις 31 Μαΐου 2013 συμπεριλήφθη στον ευρύ κατάλογο της Φοιτητικής Εθνικής Ρωσίας για συμμετοχή στη Θερινή Πανεπιστημιάδα 2013 στην Καζάν, αλλά δεν συμπεριλήφθη στον τελικό κατάλογο.

Στις 29 Αυγούστου 2014 συμπεριλήφθη στον κατάλογο των ποδοσφαιριστών της Εθνικής Ρωσίας για τους αγώνες με την Εθνική Αζερμπαϊτζάν και την Εθνική Λίχτενσταϊν. Πραγματοποίησε το ντεμπούτο του στον φιλικό αγώνα με την Εθνική Αζερμπαϊτζάν (4:0). Στις 5 Ιουνίου 2017 πέτυχε το πρώτο του τέρμα για την Εθνική Ρωσίας στον φιλικό αγώνα με την Εθνική Ουγγαρίας (3:0). Αγωνίστηκε στο Κύπελλο Συνομοσπονδιών 2017. Συμμετείχε σ' όλους τους τρεις αγώνες της φάσης των ομίλων, αλλά η Εθνική Ρωσίας κατέλαβε την τρίτη θέση και δεν προκρίθηκε στη φάση των ημιτελικών.

## Στατιστικά

### Συλλόγοι

### Διεθνής

## Διακρίσεις

;ΦΚ Ροστόφ

* Κύπελλο Ρωσίας: 2013-2014
* Πρωτάθλημα Ρωσίας (δευτεραθλητής): 2015-2016
* Σούπερ Καπ Ρωσίας (φιναλίστ): 2014

## Παραπομπές

## Εξωτερικοί σύνδεσμοι

* Статистика на сайте РФПЛ  
* Dmitri Poloz, «Transfermarkt»

Κατηγορία:Ρώσοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ρωσίας Κ21
Κατηγορία:Ποδοσφαιριστές Εθνικής Ρωσίας Β
Κατηγορία:Ποδοσφαιριστές Εθνικής Ρωσίας
Κατηγορία:Ποδοσφαιριστές Λοκομοτίβ Μόσχας
Κατηγορία:Ποδοσφαιριστές ΦΚ Ροστόφ
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές Ζενίτ Αγίας Πετρούπολης
Γουαϊτάνγκι

**Γουαϊτάνγκι** είναι όνομα τοποθεσιών στη Νέα Ζηλανδία:

* Γουαϊτάνγκι (Νόνρθλαντ)
* Γουαϊτάνγκι (νησιά Τσάταμ)
Παγκόσμιο πρωτάθλημα Φόρμουλα 1 (1962)

Το **Παγκόσμιο πρωτάθλημα της Φόρμουλα 1 για το 1962** ήταν το 13ο που διοργάνωσε η FIA. Περιλάμβανε συνολικά 9 Γκραν Πρι τα οποία ξεκίνησαν στις 20 Μαΐου στην Ολλανδία και ολοκληρώθηκαν στις 29 Δεκεμβρίου στη Νότια Αφρική. Ήταν το 1ο από τα 2 Παγκόσμια Πρωταθλήματα Οδηγών που κέρδισε ο Βρετανός Γκράχαμ Χιλ. Επίσης την 1η Νοεμβρίου πέθανε σε ηλικία 20 ετών ο Μεξικανός οδηγος της Ferrari Ρικάρντο Ροντρίγκες. Η 1η Νοεμβρίου ήταν η 1η μέρα ελεύθερων δοκομαστικών του Μεξικανικού Γκραν Πρι εκείνου του έτους το οποίο όμως δε συμπεριλήφθηκε στο Καλεντάρι του Πρωταθλήματος της Φόρμουλα 1. Ο Ροντρίγκες πήρε μέρος σε 5 αγώνες της Φόρμουλα 1 ως αναπληρωματικός οδηγός με 1ο το Ιταλικό Γκραν Πρι του 1961 και ο τελευταίος το ίδιο Γκραν Πρι του 1962. Ο Ροντρίγκες στο Βελγικό Γκραν Πρι εκείνης της χρονιάς τερμάτισε 4ος και έγινε ο νεότερος οδηγός που πέτυχε βαθμούς. Αυτό το ρεκόρ παρέμεινε μέχρι και το 2000 οπότε και το έσπασε ο Βρετανός οδηγός της Γουίλιαμς Τζένσον Μπάτον στο Βραζιλιάνικο Γκραν Πρι.

## Παραπομπές


## Εξωτερικοί σύνδεσμοι
* 

1962
Κατηγορία:Μηχανοκίνητος αθλητισμός το 1962
Αργυρή Βασιλάκου

Η **Αργυρή Βασιλάκου** είναι Ελληνίδα εικαστικός και χαράκτρια. Σπούδασε ζωγραφική στην Ανωτάτη Σχολή Καλών Τεχνών (ΑΣΚΤ) στο Β΄ Εργαστήριο με καθηγητή τον Χρόνη Μπότσογλου το διάστημα 1995-2000 και χαρακτική στο Β΄ Εργαστήριο με καθηγητές τους Β. Τσαλαματά και Α. Πειρουνίδη το 2010-2014. Πήρε την Υποτροφία Σπουδών στη Ζωγραφική του έτους 1996-97.

Συμμετείχε στο συνθετικό έργο *Ισταμπούλ: Ξανασκεπτόμενοι την παλίμψηστη Πόλη*, που οργανώθηκε από το "Πανεπιστήμιο Καλών Τεχνών Μιμάρ Σινάν", το "Β΄ Εργαστήριο Χαρακτικής της ΑΣΚΤ" και το "Tuncer Camakli Architects (TCA)", που έγινε στην Κωνσταντινούπολη το 2014.

Έχει επιμεληθεί και οργανώσει Εικαστικές Εκθέσεις από το 2012 ως το 2016. Έχει πραγματοποιήσει τέσσερις ατομικές εκθέσεις και πήρε μέρος σε πολλές ομαδικές στην Ελλάδα και στο εξωτερικό.

Μαζί με τους ζωγράφους-χαράκτες Δημήτρη Σπανόπουλο και Μιχαήλ Φαλκώνη ίδρυσαν το 2014 την εικαστική ομάδα *Χωρο-Χρόνος*, που πραγματοποίησε τις εκθέσεις:

* Το Κοινό στη Διαφορετικότητα, Τεχνοχώρος Art Gallery, Αθήνα 2015.
* Η Τέχνη διαμέσου των ορίων, Φεστιβάλ Τεχνών Κορώνης, 2015.
* Αποκλίσεις, 3ο Διεθνές Φεστιβάλ Χαρακτικής και Εκτυπώσεων Abracadabre, Booze Cooperativa, Αθήνα 2016.
* Ασκήσεις Ψυχικής Έντασης & Ορμής, Μουσείο Σύγχρονης Τέχνης Χανίων - Ελαιουργείο, το διάστημα 6 Μαΐου - 2 Ιουνίου 2017.

Διεθνείς Διετείς (Biennale) Εκθέσεις Χαρακτικής:

* 2012 Fifth International Prints for Peace, Art/Human Development, Monterrey, Mexico 2012.
* 2014 Secrets of Gold Sea, Ex libris Gdansk, Miejska Biblioteka Publiczna, Gliwice, Poland.
* 2014 The 4th Student International small print show, SIPS 15, Cairo, Egypt.
* 2014 3rd Graphic Art Biennial of Szeklerland, Stantu Gheorghe, Romania.
* 2015 2nd Printmaking studio ASFA/Greece - Tuncer Cakmakli Architects/Turkey, Art Athina 2015, Athens Greece.
* 2015 2nd Global Print 2015, Douro, Portugal.
* 2015 Litho - Kielce 2015, Kielche Poland.
* 2016 8th International Printmaking Biennial of Douro 2016, Douro, Portugal.
* 2016 The 7th KIWA exhibition 2016, Kyoto, Japan.

## Χαρακτήρας του έργου της
Η εργασία της είναι αφιερωμένη στην αφαίρεση. Χρησιμοποιεί πληθώρα διαφορετικών μέσων, όπως λάδι σε καμβά, κάρβουνο σε χαρτί, μεταξοτυπία και ξυλογραφία, ψηφιακή εκτύπωση, κά. Οι συνθέσεις της είναι μεστές και πληθωρικές. Η επιφάνεια γεμίζει με γραφήματα και μικρές, διακεκομμένες, έντονες γραμμές. Μεγάλες γραμμές χωρίζουν τη σύνθεση σε δύο ή τρία μέρη: ο εαυτός και ο άλλος έχουν σχέση αντιπαράθεσης, αλλά και ευθύνης. Η υποκειμενικότητα υπάρχει ως αποτέλεσμα πρωταρχικού χωρισμού, σύγκρουσης, απώλειας. Σκούρα, γήινα χρώματα κοσμούνται κατά διαστήματα με λεπτές κίτρινες, κόκκινες, πράσινες γραμμές. Η καλλιτέχνης εξερευνά τη μονοχρωματική αφαίρεση μινιμαλιστικού τύπου.

## Πηγές
* Κωνσταντίνος Β. Πρώιμος, Ιωάννης Ν. Αρχοντάκης: "Ασκήσεις Ψυχικής Έντασης & Ορμής", Εικαστική Ομάδα Χωρο-Χρόνος, έκδ. Μουσείου Εικαστικών Τεχνών Ηρακλείου 2017.

Κατηγορία:Έλληνες χαράκτες
Δυναστεία των Χιμένεθ

Η **Δυναστεία των Χιμένεθ**, ισπ. Jiménez, είναι ένας δυναστικός Οίκος της Ισπανίας που κυβέρνησε από τον 10ο ως τον 13ο αι.

## Ιστορία
Το πρώτο γνωστό μέλος του Οίκου, ο Γκαρθία Χιμένεθ (=o γιος του Χιμένο) με καταγωγή από τη Γασκωνία, ήταν αντιβασιλέας της Παμπλόνα και κυβερνήτης των  ανατολικών εδαφών της Ναβάρρας τα οποία ήταν εκτός του ελέγχου των βασιλιάδων του Οίκου των Ίνιγεθ (Íñiguez). Ο γιος του Σάντσο Γκαρθές Α´, εκτόπισε τον βασιλιά του Οίκου των Ίνιγεθ. Οι μουσουλμάνοι αποκαλούσαν τον Οίκο των Χιμένεθ *μπανού Σάντσο* (οι απόγονοι του Σάντσο). Ο Σάντσο Γκαρθές κατέλαβε την γειτονική περιοχή των μπανού Κουάσι και την κομητεία της Αραγωνίας. Στην εποχή του διαδόχου του οι Ίνιγεθ συμμάχησαν με τον εμίρη της Κόρδοβας, που νίκησαν και υπέταξαν την Παμπλόνα.

Η κατάσταση άλλαξε με τον Σάντσο τον Μέγα, που κατέκτησε την Αραγωνία, την Καστίλη και τη Λεόν. Αυτοανακηρύχθηκε αυτοκράτορας της Ισπανίας. Οι τρεις γιοί του μοίρασαν την επικράτεια. Από αυτούς ο Φερδινάνδος Α΄επικράτησε των αδελφών του και κληροδότησε ενοποιημένο το βασίλειο στο γιο του, που κατέλαβε το Τολέδο. Οι απόγονοί του πάλι χώρισαν και μετά ενοποίησαν το βασίλειο. Η τελευταία απόγονος Πετρονίλα παντρεύτηκε τον κόμη της Βαρκελώνης και έτσι τον Οίκο των Χιμένεθ διαδέχθηκε ο Οίκος της Βαρκελώνης.

Τον 15ο αι. οι Βοργίες παρουσίασαν ότι είναι απόγονοι ενός νόθου τέκνου του Πέδρο ντε Αταρές των Χιμένεθ, αλλά η γενεαλογία ήταν πλαστή.

## Γενεαλογία Χιμένεθ, βασιλέων της Παμπλόνας, κλπ

## Παραπομπές



Κατηγορία:Βασιλείς της Ναβάρρας
Κατηγορία:Βασιλείς της Αραγωνίας
Κατηγορία:Βασιλείς της Καστίλης
Χιμενεθ
Scandinavian Journal of Occupational Therapy

Το ***Scandinavian Journal of Occupational Therapy*** είναι ένα διμηνιαίο περιοδικό ομότιμης αναθεώρησης που καλύπτει το επιστημονικό πεδίο της Εργοθεραπείας. Εκδίδεται από την Taylor & Francis και  αρχισυντάκτριά του είναι η Anita Björklund από το Πανεπιστήμιο Jönköping.

## Εξωτερικοί σύνδεσμοι
* 

Κατηγορία:Περιοδικά Εργοθεραπείας
Κατηγορία:Μέσα Μαζικής Ενημέρωσης στη Σουηδία
Περιφέρεια Ορχόν

Το **Ορχόν Αϊμάγκ** (μογγολικά: Орхон аймаг, παραδοσιακή γραφή: ᠠᠶᠢᠮᠠᠭ) είναι ένα από τα 21 αϊμάγκ (επαρχίες) της Μογγολίας, που βρίσκεται στο βόρειο τμήμα της χώρας. Η πρωτεύουσα είναι το Ερντενέτ. Το όνομα της επαρχίας προέρχεται από τον ομώνυμο ποταμό Ορχόν. Το συγκεκριμένο αϊμάγκ αποτελούσε μέρος του Αϊμάγκ του Μπουλγκάν μέχρι το 1994, για τον σχηματισμό μιας νέας οντότητας με την πρωτεύουσα Ερντενέτ. Μέχρι τότε, το Ερντενέτ είχε καθεστώς ομοσπονδιακού δήμου. 

## Διοικητική υποδιαίρεση
μικρογραφία|250x250εσ|Τα σουμ του Αϊμάγκ του Ορχόν

* - συμπεριλαμβανομένου της πρωτεύουσας του Αϊμάγκ, το Ερντενέτ

## Παραπομπές


Κατηγορία:Αϊμάγκ της Μογγολίας
British Journal of Occupational Therapy

Το ***Βρετανικό Περιοδικό Εργοθεραπείας*** είναι ένα μηνιαίο περιοδικό ομότιμης αναθεώρησης το οποίο καλύπτει το επιστημονικό πεδίο της Εργοθεραπείας. Εκδίδεται από τον εκδοτικό οίκο Sage Publications για λογαριασμό του Βασιλικού Κολλεγίου Εργοθεραπευτών (στα αγγλικά Royal College of Occupational Therapists, πρώην British Association and College of Occupational Therapists - BAOT/COT). Πρωτοεκδόθηκε το 1950 με τον τίτλο *Occupational Therapy*, αποκτώντας τον σημερινό του τίτλο το 1974.

## Αναφορές


## Εξωτερικοί σύνδεσμοι
* 

Κατηγορία:Περιοδικά Εργοθεραπείας
Κατηγορία:Περιοδικά με τόπο έκδοσης το Ηνωμένο Βασίλειο
Αμερικανικό Ίδρυμα Εργοθεραπείας

Το Αμερικανικό Ίδρυμα Εργοθεραπείας (στα αγγλικά American Occupational Therapy Foundation - AOTF) είναι ένας κοινωφελής, επιστημονικός και εκπαιδευτικός μη-κερδοσκοπικός οργανισμός που ιδρύθηκε το 1965. Σκοπός του είναι να προωθήσει την επιστήμη της Εργοθεραπείας για να υποστηρίξει την πλήρη συμμετοχή των ανθρώπων σε ουσιώδεις δραστηριότητες της ζωής. Το ίδρυμα διοικείται από διοικητικό συμβούλιο και απονέμει υποτροφίες και επιχορηγήσεις για επιστημονική έρευνα. Δημοσιεύει, επίσης, ένα επιστημονικό περιοδικό, το OTJR, Occupation, Participation and Health, σε ευρετήριο της Εθνικής Βιβλιοθήκης της Ιατρικής και άλλων. Εδρεύει στην Bethesda, Maryland.

## Παραπομπές


Κατηγορία:Μη κυβερνητικές οργανώσεις
Κατηγορία:Εργοθεραπεία
Κατηγορία:Οργανισμοί Εργοθεραπείας
Μονόβρυση Σερρών

Η **Μονόβρυση** είναι πεδινός οικισμός της Περιφερειακής Ενότητας Σερρών, που βρίσκεται νοτιοανατολικά από την πόλη των Σερρών. Παλιότερα υπαγόταν διοικητικά στον δήμο Στρυμόνα και σήμερα στον δήμο Εμμανουήλ Παππά. Σύμφωνα με την απογραφή του 2021 το χωριό έχει πληθυσμό 487 κατοίκων, ενώ σύμφωνα με την απογραφή του 2011 το χωριό είχε πληθυσμό 566 κατοίκων.

## Ιστορικά στοιχεία
Σε ένα χαμηλό ύψωμα, κοντά στο σημερινό χωριό, εντοπίστηκε η θέση αρχαίου οικισμού. Όπως μαρτυρούν τα επιφανειακά ευρήματα κεραμικής, ο οικισμός είχε ακμάσει από την εποχή του Χαλκού ως το τέλος της ρωμαϊκής εποχής.

## Δημογραφική εξέλιξη
Η δημογραφική εξέλιξη του οικισμού είναι η εξής:

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Εμμανουήλ Παππά
Australian Occupational Therapy Journal

Το ***Australian Occupational Therapy Journal*** είναι ένα διμηνιαίο περιοδικό ομότιμης αναθεώρησης που καλύπτει το επιστημονικό πεδίο της Εργοθεραπείας. Πρωτοεκδόθηκε το 1952 ως το *ενημερωτικό Δελτίο του Αυστραλιανού Συλλόγου Εργοθεραπευτών*, αποκτώντας τον τρέχοντα τίτλο του το 1963. Το περιοδικό εκδίδεται από τον εκδοτικό οίκο Wiley-Blackwell για λογαριασμό του Αυστραλιανού Συλλόγου Εργοθεραπείας (Occupational Therapy Australia). Αρχισυντάκτριά του είναι η Anne Cusick από το Πανεπιστήμιο του Σίδνεϊ.

## Περιλήψεις και ευρετήριο
Περιλήψεις και ευρετήριο του περιοδικού καταχωρούνται στα:
* CINAHL
* EBSCO databases
* Index Medicus/MEDLINE/PubMed
* ProQuest databases
* PsycINFO/Psychological Abstracts
* Science Citation Index Expanded
* Scopus
Σύμφωνα με το *Journal Citation Reports*, το περιοδικό είχε το 2014 δείκτη επιρροής ίσο με 0.846.

## Αναφορές


Κατηγορία:Περιοδικά Εργοθεραπείας
Εργοθεραπεια
Κύπελλο Κόστα Ρίκα (ποδόσφαιρο ανδρών)

Το **Τορνέο ντε Κόπα** (ισπανικά: *Torneo de Copa*) αποτελεί το θεσμό του κυπέλλου ποδοσφαίρου της Κόστα Ρίκα, στο οποίο μετέχουν ομάδες της Πριμέρα Ντιβισιόν της Κόστα Ρίκα, όπως και της Σεγούντα Ντιβισιόν της Κόστα Ρίκα.

Η εναρκτήρια αγωνιστική περίοδος του Τορνέο ντε Κόπα ξεκίνησε στις 6 Ιουλίου του 2013.

## Σύστημα διεξαγωγής
Στη διοργάνωση μετέχουν 16 ομάδες, οι 12 ομάδες της Πριμέρα Ντιβισιόν και 4 ομάδες της Σεγούντα Ντιβισιόν. Όλοι οι αγώνες είναι νοκ-άουτ, ενώ η διοργάνωση ολοκληρώνεται με τον τελικό.

## Παραπομπές


## Eξωτερικοί σύνδεσμοι
* Επίσημη ιστοσελίδα

Κατηγορία:Ποδόσφαιρο στην Κόστα Ρίκα
Μεσοκώμη Σερρών

Η **Μεσοκώμη** είναι πεδινός οικισμός της Περιφερειακής Ενότητας Σερρών που βρίσκεται 17 χλμ. νοτιοανατολικά από την πόλη των Σερρών. Παλιότερα υπαγόταν διοικητικά στον δήμο Στρυμόνα και σήμερα στον δήμο Εμμανουήλ Παππά. Μέχρι το 1928 ονομαζόταν «Κάκαρα».

## Ιστορικά στοιχεία
Παλαιότερες αρχαιολογικές ανασκαφές στην περιοχή έδειξαν ότι ο οικισμός της Μεσοκώμης μαζί με αυτούς του Σκοπού, του Ψυχικού, του Παραλιμνίου και του Πεθελινού κατοικήθηκαν από τα προϊστορικά χρόνια μέχρι και την Βυζαντινή εποχή. Κοντά στο σημερινό χωριό εντοπίστηκε, με βάση την επιφανειακή κεραμική, ένας παραλίμνιος αρχαίος οικισμός. Συγκεκριμένα, αυτός βρισκόταν στην ανατολική όχθη της αρχαίας Κερκινίτιδας λίμνης (Αχινού), στην οποία μαρτυρείται η ύπαρξη ναυσιπλοϊας, με γνωστά αρχαία λιμάνια κοντά στα σημερινά χωριά Παραλίμνιο και Πεθελινό.

Το σημερινό χωριό δημιουργήθηκε το 1922 όταν 46 οικογένειες προσφύγων Ελλήνων Θρακών, από το Ορτακτσί της Αδριανούπολης, που σήμερα ανήκει στην Τουρκία, συνολικά 186 άτομα, αναγκάστηκαν να εγκαταλείψουν τα πάτρια εδάφη τους και να εγκατασταθούν στην περιοχή Κάκαρα που τότε ανήκε διοικητικά στην κοινότητα Πεντάπολης. Οι υπόλοιποι συντοπίτες τους, περίπου 1500 άτομα, διασκορπιστήκαν σε τρία χωριά, στο Μεσοχώρι Ροδόπης, στον Βάλτο και στον Κριό Έβρου.

Ο αρχικός οικισμός ονομάστηκε Κάκαρα, βρισκόταν δίπλα στην παλιά λίμνη Αχινού που αποξηράνθηκε, εκεί όπου σήμερα βρίσκεται το κοιμητήριο του χωριού. Οι κακές συνθήκες υγιεινής, όμως, που προκαλούσε ο βάλτος και η ελονοσία από τα κουνούπια, ανάγκασε τους κατοίκους να μετακινήσουν τον οικισμό 1 χιλιόμετρο βορειόανατολικότερα, στην ανατολική πλευρά του ίδιου λόφου. Έτσι από έναν πρόχειρο οικισμό με καταυλισμούς από σανίδες και καλάμια, το χωριό μετατράπηκε σε οικισμό με σύγχρονο ρυμοτομικό σχέδιο. Αξίζει να σημειωθεί ότι με την προσωπική εργασία των κατοίκων έγινε η ανέγερση του Ι.Ν. Αγίου Γεωργίου, όπου στεγάστηκαν τα λίγα ιερά εκκλησιαστικά και ιστορικά κειμήλια που μπόρεσαν να φέρουν από την πατρίδα.

Το 1927 ο οικισμός μετονομάστηκε σε οικισμός Μεσοκώμης, εξακολούθησε να ανήκει διοικητικά στην κοινότητα Πεντάπολης, μέχρι το 1949 που αυτονομήθηκε (ΦΕΚ 173Α 10/08/49). Το 1998, με το σχέδιο Καποδίστριας, εντάχτηκε στον Δήμο Στρυμόνα και το 2011 με το σχέδιο Καλλικράτης στον δήμο Εμμανουήλ Παππά.

Οι κάτοικοι, λόγω της καταγωγής τους, διατηρούν τα θρακιώτικα έθιμα. Στο χωριό γίνονται ετησίως δύο μεγάλα πανηγύρια. Το πρώτο ανήμερα του Αγίου Γεωργίου που γιορτάζει ο αντίστοιχος τοπικός Ιερός Ναός και το δεύτερο στο τέλος Αυγούστου στο οποίο ανταμώνουν οι απανταχού ΄΄Κακαριώτες΄΄. Και στα δύο πανηγύρια γίνεται μεγάλο γλέντι.

Στο πρώην Δημοτικό σχολείο του χωριού, το οποίο έκλεισε λόγω ελλείψεως μικρών παιδιών, βρίσκεται η έδρα του Συλλόγου Νέων Αγροτών νομού Σερρών.

Επίσης διατηρείται το παλιό κοινοτικό κατάστημα το οποίο εξυπηρετεί την επαφή των κατοίκων με τον δήμο και τους ασφαλισμένους του ΟΓΑ.

Το αγροτικό ιατρείο φιλοξενείται σε ένα ειδικά διαμορφωμένο χώρο του κοινοτικού καταστήματος.
## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Εμμανουήλ Παππά
Εκλογές για το Ανώτατο Σοβιέτ στην Κιργιζία 1990

Οι **Εκλογές για το Ανώτατο Σοβιέτ** πραγματοποιήθηκαν στην ΣΣΔ της Κιργιζίας στις 25 Φεβρουαρίου 1990, ενώ ο δεύτερος γύρος διεξήχθη στις 7 Απριλίου. Εκείνη την στιγμή, το Κομμουνιστικό Κόμμα της Κιργιζίας ήταν το μόνο κόμμα στη χώρα, ενώ οι περισσότεροι υποψήφιοι προέρχονταν από συλλογικότητες ή κρατικούς οργανισμούς. Ωστόσο, το Κομμουνιστικό Κόμμα κέρδισε περίπου το 90% των εδρών, αν και μερικοί βουλευτές (ανεξάρτητοι και μέλη του ΚΚ της Κιργιζίας) ήταν ανεπίσημα συνδεδεμένοι με το Δημοκρατικό Κίνημα της Κιργιζίας.

Η προσέλευση των ψηφοφόρων ανήλθε στο 92,0%.

## Παραπομπές

Κατηγορία:Εκλογές στην Κιργιζία
Κομμουνιστικό Κόμμα της Κιργιζίας

Το **Κομμουνιστικό Κόμμα της Κιργιζίας **(, ) ήταν το κυβερνόν πολιτικό κόμμα και το παράρτημα του Κομμουνιστικού Κόμματος της Σοβιετικής Ένωσης στη Σοβιετική Σοσιαλιστική Δημοκρατία της Κιργιζίας (το σύγχρονο Κιργιστάν).

## Πρώτοι Γραμματείς του Κομμουνιστικού Κόμματος της Κιργιζίας
* Νικολάι Ουζούκοφ (1925-1927)
* Βλαντιμίρ Σούμπρικοφ (1927-1929)
* Μιχαήλ Κούλκοφ (1929-1930)
* Αλεξάντερ Σαχράι (1930-1934)
* Μόρις Μπελότσκι (1934-1937)
* Μαξίμ Αμμόσοφ (1937)
* Αλεξέι Βάγκοφ (1938-1945)
* Νικολάι Μπογκολγιούμποφ (1945-1950)
* Ισχάκ Ραζάκοφ (1950-1961)
* Τουρντακούν Ουσουμπαλίγιεφ (1961-1985)
* Αμπσαμάτ Μασαλίγιεφ (1985-1991)
* Τζουμγκαλμπέκ Αμανμπάγιεφ (1991)

## Δείτε επίσης
* Ηγεσία του Κομμουνιστικού Κιργιστάν

Κατηγορία:Κομμουνιστικά κόμματα στη Σοβιετική Ένωση
Κατηγορία:Πολιτική της Κιργιζίας
Κύπελλο Ονδούρας (ποδόσφαιρο ανδρών)

Το **Κόπα Πρεσιντέντε** (ισπανικά: *Copa Presidente*) είναι ο θεσμός του κυπέλλου ποδοσφαίρου στην Ονδούρα. Η αρχική διοργάνωση ξεκίνησε το 1968. Τέσσερα χρόνια αργότερα, στη δεύτερη περίοδο πήρε την ονομασία *Copa Presidente* προς τιμήν του Δρ. Ραμόν Κρους. Αργότερα, ο Στρατηγός Οσβάλδο Λόπες μετονόμασε τη διοργάνωση σε *Copa Jefe de Estado*. Είκοσι χρόνια αργότερα, διεξήχθη η τρίτη κατά σειρά αγωνιστικη περίοδος. Από το 1992 έως το 1994, το κύπελλο διεξαγόταν ως ξεχωριστή διοργάνωση από το πρωτάθλημα (που διεξάγεται από τον Ιούνιο έως Αύγουστο). Από το 1995 έως το 1999, η νικήτρια του πρώτου γύρου του πρωταθλήματος ανακηρυσόταν κυπελλούχος.

Το Μάιο του 2013, η Εθνική Ένωση Επαγγελματικού Ποδοσφαίρου (LNP) και η Ένωση Β Κατηγορίας πρότειναν την επανενεργοποίηση της διοργάνωσης στο εγγύς μέλλον. Επρόκειτο να αποτελείται από 64 συλλόγους της πρώτης, δεύτερης και τρίτης κατηγορίας. Η διοργάνωση ήταν ανενεργή από το 1998. Η χρονική διάρκεια προβλέφθηκε να είναι ένας χρόνος, αρχής γενομένης το 2015. Ως επανεναρκτήρια περίοδος ορίστηκε το 2015-16, με διάρκεια από τον Αύγουστο μέχρι το Μάιο. Το 2015, η διοργάνωση επανενεργοποιήθηκε με την ίδια ονομασία.

## Παραπομπές


## Eξωτερικοί σύνδεσμοι
* Επίσημη ιστοσελίδα

Κατηγορία:Ποδόσφαιρο στην Ονδούρα
Club Ninja

***Club Ninja*** είναι ο τίτλος του δέκατου στούντιο άλμπουμ του αμερικάνικου χαρντ ροκ συγκροτήματος Blue Öyster Cult, το οποίο κυκλοφόρησε σε μορφή δίσκου βινυλίου στις 10 Δεκεμβρίου του 1985 μέσω της δισκογραφικής εταιρείας "Columbia". 

Οι ηχογραφήσεις του δίσκου πραγματοποιήθηκαν στα Bearsville Studios, τα Boogie Hotel Studios, τα Tallysin Studios και τα Warehouse Studios της Νέας Υόρκης το 1985, με παραγωγό τον Σάντι Πέρλμαν.

Το συγκρότημα επιχείρησε να επανέλθει στην εμπορική επιτυχία των αρχών της δεκαετίας του '80, χωρίς όμως να τα καταφέρει, αφού το "*Club Ninja*" πούλησε μόνο 175.000 αντίτυπα και η Columbia το χαρακτήρισε ως εμπορική αποτυχία. Ανέβηκε στο # 63 του Billboard και το Top-50 στη Σουηδία, χωρίς να καταφέρει να μπει στον βρετανικό κατάλογο επιτυχιών. Παράλληλα, το σινγκλ "*Dancin' in the Ruins*" γνώρισε μικρή επιτυχία, φθάνοντας ως την ένατη θέση της λίστας των Hot Mainstream Rock Tracks.

Αυτός υπήρξε ο μοναδικός στούντιο δίσκος τους στον οποίο δεν συμμετείχε ο κιμπορντίστας Άλεν Λάνιερ, του οποίου τη θέση πήρε ο Τόμι Ζβόντσεκ, ενώ τα τύμπανα ανέλαβε ο Τζίμι Γουίλκοξ, παραμένοντας μαζί τους ως το 1987.

## Τραγούδια του δίσκου

## Θέσεις τσαρτ
***Club Ninja*** *(άλμπουμ)*

***Επίσημη κυκλοφορία: [[10 Δεκεμβρίου]] [[1985]]***

## Τα μέλη των Blue Öyster Cult
Οι μουσικοί οι οποίοι ηχογράφησαν το "*Club Ninja*" είναι οι εξής:

* **[[Ντόναλντ Ρέζερ|Ντόναλντ "Buck Dharma" Ρέζερ]]** - κιθάρα, φωνητικά, πλήκτρα
* **[[Έρικ Μπλουμ]]** - κιθάρα, φωνητικά
* **[[Τζο Μπουσάρντ]]** - μπάσο, φωνητικά, κιθάρα
* **Τόμι Ζβόντσεκ** - πλήκτρα, πιάνο, συνθεσάιζερ
* **Τζίμι Γουίλκοξ** - τύμπανα, κρουστά

;*Γκεστ συμμετοχές*
* **Τόμι Πράις** - τύμπανα
* **Φιλ Γκράντε** - κιθάρα
* **Κένι Άρονσον** - μπάσο
* **Ντέιβιντ Λούκας** - φωνητικά
* **Τζόνι Πελτζ** - φωνητικά
* **Ντέιβ Ίμερ** - φωνητικά
* **Τζο Κάρο** - φωνητικά

## Παραπομπές


## Πηγές
* Club Ninja - Blue Öyster Cult | Songs, Reviews, Credits - AllMusic
* Blue Öyster Cult - Club Ninja at Discogs
* Eric Bloom talks Blue Oyster Cult's studio albums | MusicRadar

Κατηγορία:Δισκογραφία των Blue Öyster Cult
Κατηγορία:Άλμπουμ του 1985